《述怀》
明代·戴浩

昨日伤风独倚楼，今朝倚槛又悲秋。桃花乍吐蒸霞烂，枫叶随飘逐水流。

明日清风惟我得，落霞孤雁向谁收。伫看覆手须臾顷，赢得虚名老白头。

作者简介：（1391—1483） 明浙江鄞县人，字彦广，号默庵。永乐十八年举人。初判东昌，迁雷州守，筑堤以改良盐碱地。改永州，又改巩昌府，岁饥，擅发边储三万七千余石以赈。上疏自劾，景帝原之。天顺间致仕。工诗，善画花卉，尤工墨梅，兼擅画鱼。有《默庵诗稿》。